ΔΙΕΥΚΡΙΝΙΣΤΙΚΕΣ ΕΡΩΤΗΣΕΙΣ:

1. Παρακαλούμε όπως εξετασθεί η δυνατότητα ανακοίνωσης των επιλέξιμων ΚΑΔ ανά κατηγορία Δράσης. 
Απάντηση: Σύμφωνα με την παρ. 2.3.2 «Επιλεξιμότητα Επιχειρήσεων» της Πρόσκλησης Εκδήλωσης Ενδιαφέροντος, Οι ΚΑΔ θα οριστικοποιηθούν στην Συμφωνία Χρηματοδότησης και Συνεπένδυσης
2. Μεταξύ των κριτηρίων επιλεξιμότητας των υποψήφιων για δανειοδότηση επιχειρήσεων συγκαταλέγεται η ενημερότητά τους ως προς ΔΟΥ και ασφαλιστικούς φορείς. Είναι δυνατή η εκταμίευση δανείου με φορολογική ή/ και ασφαλιστική ενημερότητα στην οποία αναγράφεται παρακράτηση ή διακανονισμός ρύθμισης χρέους; 
Απάντηση: Στην περίπτωση  προσκόμισης φορολογικής και ασφαλιστικής ενημερότητας με τον όρο της παρακράτησης,  το ποσό της παρακράτησης πρέπει να εξυπηρετηθεί από άλλη πηγή εκτός του ποσού του επενδυτικού δανείου που χρηματοδοτείται από το ΤΑΜΕΙΟ ΕΠΙΧΙΕΡΗΜΑΤΙΚΟΤΗΤΑΣ.

Επομένως, κατά την ημερομηνία εκταμίευσης του επενδυτικού δανείου θα πρέπει να έχει ήδη εξοφληθεί το ποσόν της τυχόν παρακράτησης. Η ρύθμιση οφειλής, η οποία αναγράφεται στο αποδεικτικό ασφαλιστικής και φορολογικής ενημερότητας και δεν παρουσιάζει ασυνέπεια στην τήρησή της,  είναι αποδεκτή 

3. Σε ποιες περιπτώσεις θεωρείται ότι εμφανίζουν «ασυνέπεια» τα εγγυημένα από την Ε.Τ.Ε.ΑΝ. Α.Ε. δάνεια που πιθανό έχουν λάβει οι υποψήφιες επιχειρήσεις; 
Απάντηση: Ληξιπροθεσμία ανω της 1 ημέρας
4. Κατά την εξέταση των επενδυτικών σχεδίων, ο Ε.Χ.Ο. εξετάζει τη σώρευση των ενισχύσεων σύμφωνα με τους κανόνες που διέπουν τις κρατικές ενισχύσεις. Ο εν λόγω έλεγχος θα διενεργείται βάσει των δηλωθέντων και επισυναπτομένων στο φάκελο υποβολής στοιχείων από τον υποψήφιο δανειολήπτη; Πώς μπορεί ο Ε.Χ.Ο. να διασφαλίζει τη συγκέντρωση πληρότητας δεδομένων αναφορικά με τον αριθμό και το ποσό ενισχύσεων ανά επιχείρηση; 
Απάντηση: Θα λαμβάνεται υπ’ όψιν σχετική υπεύθυνη δήλωση της επιχείρησης, το κείμενο της οποίας  θα οριστικοποιηθεί κατά την υπογραφή της Συμφωνίας Χρηματοδότησης και Συνεπένδυσης. Όταν λειτουργήσει το Μητρώο Κρατικών Ενισχύσεων, ο έλεγχος θα γίνεται μέσω αυτού. 
5. Αναφορικά με τη Δράση 5 και τις επενδύσεις που στοχεύουν στην παραγωγή ενέργειας ΑΠΕ, είναι επιλέξιμη η εγκατάσταση Φ/Β πάρκων παραγωγής ενέργειας ως σκοπός δανεισμού?  Απάντηση: Είναι επιλέξιμη στο πλαίσιο των κριτηρίων και του επιδιωκόμενου αποτελέσματος της Υποκατηγορίας Ε, όπως περιγράφονται στη σελίδα 84
6. Ποια είναι τα γεωγραφικά κριτήρια υποβολής επενδυτικών σχεδίων από τις επιχειρήσεις; Η κατάθεση επενδυτικού σχεδίου σε υποκατάστημα υποδοχής Ε.Χ.Ο. θα πραγματοποιείται βάσει της έδρας της επιχείρησης ή του/ ων τόπου/ ων υλοποίησης της επένδυσης;
Απάντηση:  Η υποβολή του αιτήματος θα γίνεται όπως εξυπηρετεί τον αιτούντα. Ως προς τη γεωγραφική αντιστοίχιση στα Επιχειρησιακά Προγράμματα θα λαμβάνεται υπ΄ όψιν ο τόπος της επένδυσης.  
7. Υπό ποιες προϋποθέσεις (επιτόκιο, ρήτρες) και σε ποιο χρονικό διάστημα  επιστρέφει ο Ε.Χ.Ο. στο Ταμείο Επιχειρηματικότητας το μη απορροφημένο/ καταβεβλημένο κεφάλαιο;

Απάντηση:  Σύμφωνα με τις διατάξεις  της παρ. 2.4« Όροι», της Πρόσκλησης Εκδήλωσης Ενδιαφέροντος καθώς και του σχεδίου της Συμφωνίας Χρηματοδότησης και Συνεπένδυσης, άρθρο 3, το ποσό συμμετοχής του Ταμείου Επιχειρηματικότητας  δεν κατατίθεται εξολοκλήρου στο λογαριασμό Κεφαλαίων Ταμείου, αλλά καταβάλλεται  σταδιακά αναλόγως των απαιτήσεων για εκταμιεύσεις που θα ζητά ο ΕΧΟ από την ΕΤΕΑΝ Α.Ε με ειδικό  report αρχείο. 

8. Δεδομένου ότι τα εν λόγω δάνεια υπόκεινται σε ετήσια αναθεώρηση, το διαχειριστικό κόστος ανά δανειακό φάκελο θα καταβάλλεται εφάπαξ από την επιχείρηση ή μπορεί να καθορισθεί κατ’ έτος; Λαμβάνοντας υπόψη το εύρος του ύψους δανεισμού (€ 30.000 - € 800.000) είναι δυνατό να εκφραστεί ως ποσοστό επί του δανείου; 
Απάντηση:  Δεν είναι δυνατόν να εκφραστεί σε ποσοστό επί του δανείου, αλλά σε ποσό, όπως αναγράφεται στον Πίνακα Οικονομικής Προσφοράς της σελίδας 33. 
Δεν μπορούμε να απαντήσουμε πως θα υπολογίσετε το κόστος ανά φάκελο και πως θα το υποβάλλετε. Κρίνεται σκόπιμη, για λόγους διαφάνειας, η εφ’ άπαξ καταβολή.
Διευκρινίζουμε ότι το ποσό που θα αναγράψετε πρέπει να απεικονίζει την πραγματική επιβάρυνση του δανειολήπτη, η οποία θα είναι δεσμευτική και θα περιληφθεί και στη Συμφωνία Χρηματοδότησης και Συνεπένδυσης
9. «Η συμμετοχή του Ταμείου στα Μέσα Χρηματοοικονομικής Τεχνικής θα καταβάλλεται από τα τελευταία στη δανειοδοτούμενη επιχείρηση, μετά την υπογραφή της δανειακής σύμβασης, το αργότερο εντός είκοσι τεσσάρων (24) ωρών από την καταβολή της από την ΕΤΕΑΝ Α.Ε.». Δεδομένου ότι η τήρηση του ως άνω όρου δεν είναι εφικτή στις περιπτώσεις δανείων με εμπράγματες εξασφαλίσεις, μπορεί να τροποποιηθεί κατά την υπογραφή της Συμφωνίας Χρηματοδότησης και Συνεπένδυσης;

Απάντηση:  Η τήρηση των 24 ωρών είναι δεσμευτική και δεν μπορεί να τροποποιηθεί. Η απάντηση αυτή πρέπει να συνδυαστεί και με το ερώτημα Νο 7 και την απάντησή του
10. Ο επιλεγείς υποψήφιος Ε.Χ.Ο. θα καταβάλλει τόκους για το:

· Λογαριασμό Κεφαλαίων ΤΑΜΕΙΟΥ ΕΠΙΧΕΙΡΗΜΑΤΙΚΟΤΗΤΑΣ  και 

· Λογαριασμό Επιστροφών Ποσών στο ΤΑΜΕΙΟ ΕΠΙΧΕΙΡΗΜΑΤΙΚΟΤΗΤΑΣ.

             Υπάρχει δεσμευτικό ελάχιστο ύψος επιτοκίου που πρέπει να πληρείται κατά την  κατάθεση προσφοράς του Ε.Χ.Ο.;

Απάντηση:  Δεν υπάρχει δεσμευτικό ελάχιστο ύψος επιτοκίου εκτοκισμού των καταθετικών λογαριασμών του ΤΑΜΕΙΟΥ ΕΠΙΧΙΕΡΗΜΑΤΙΚΟΤΗΤΑΣ

11. Σε ό,τι αφορά στην αξιολόγηση των επενδυτικών σχεδίων των επιχειρήσεων από τον Ε.Χ.Ο., συμπεριλαμβάνεται στην κατώτατη βαθμολόγηση (ήτοι 2) το πρώτο κριτήριο (Συμβολή των προτεινόμενων δαπανών στην εκάστοτε Κατηγορία Δράσης) ή αποτελεί μόνο κριτήριο αποκλεισμού (κριτήριο “οn – off”);

Απάντηση:  Αποτελεί μόνο κριτήριο on-off
12. Σε ότι αφορά τον  όρο 2.4. της  Πρόσκλησης Εκδήλωσης Ενδιαφέροντος και ειδικότερα την περίπτωση 6, όπως μας γνωρίσετε το μέσο επιτόκιο που έχει εξασφαλίσει η ΕΤΕΑΝ Α.Ε. για τη διαχείριση των διαθεσίμων της κατά το τελευταίο εξάμηνο;

Απάντηση: Η ΕΤΕΑΝ Α.Ε. για το Β’ Εξάμηνο 2010 εξασφάλισε  μέσο σταθμικό επιτόκιο το οποίο ανήλθε σε 3,4676%, καθαρό, μετά από φόρους.

13. ΧΡΟΝΟΣ ΕΚΤΑΜΙΕΥΣΕΩΝ

Σελ. 20 «Η συμμετοχή του Ταμείου Επιχειρηματικότητας στα Μέσα Χρηματοοικονομικής Τεχνικής θα καταβάλλεται από τα τελευταία στη δανειοδοτούμενη επιχείρηση, μετά την υπογραφή της δανειακής σύμβασης, το αργότερο εντός είκοσι τεσσάρων (24) ωρών από την καταβολή της από την ΕΤΕΑΝ Α.Ε. στον ειδικό λογαριασμό Κεφαλαίων του ΤΑΜΕΙΟΥ ΕΠΙΧΕΙΡΗΜΑΤΙΚΟΤΗΤΑΣ……»   

ΧΡΟΝΟΣ ΚΑΤΑΒΟΛΩΝ
Σελ. 63  «Η ΕΤΕΑΝ ΑΕ κατέβαλε ποσό κεφαλαίου ίσο με ….000 ευρώ, με την υπογραφή της παρούσας Συμφωνίας και ποσό κεφαλαίου ίσο με ….000 ευρώ, κατεβλήθη από την Τράπεζα. Για την απόδειξη της κατάθεσης αποστέλλεται από την Τράπεζα στην ΕΤΕΑΝ ΑΕ αντίγραφο κίνησης των λογαριασμών (ΤΑΜΕΙΟΥ – ΤΡΑΠΕΖΑΣ). Τα υπόλοιπα ποσά και μέχρις συμπληρώσεως του τελικού ποσού θα καταβάλλονται, τηρουμένης της ίδιας αναλογίας εντός 24 ωρών από την έγγραφη ειδοποίηση της Τράπεζας (αίτηση πληρωμής) για την συγκεκριμένη ημερομηνία εκταμίευσης δάνειου/ων.
Σε κάθε περίπτωση μη τήρησης του όρου αυτού, η Τράπεζα θα καταβάλλει στην ΕΤΕΑΝ Α.Ε. τόκο επί των καταβληθέντων ποσών για όλο το χρονικό διάστημα μέχρις ότου αυτά δοθούν στη δανειοδοτούμενη επιχείρηση.»
 
ΕΡΩΤΗΣΕΙΣ: 

· Με ποια διαδικασία θα λειτουργήσουν οι τμηματικές εκταμιεύσεις των δανείων στους πελάτες ανάλογα με την πρόοδο των εργασιών σε περίπτωση υλοποίησης επενδυτικών σχεδίων, εάν οφείλουμε να εκταμιεύσουμε το σύνολο του δανείου εντός 24 ωρών;

Απάντηση: Σύμφωνα με τις διατάξεις  της παρ. 2.4« Όροι», της Πρόσκλησης Εκδήλωσης Ενδιαφέροντος καθώς και του σχεδίου της Συμφωνίας Χρηματοδότησης και Συνεπένδυσης, άρθρο 3, το ποσό συμμετοχής του Ταμείου Επιχειρηματικότητας  δεν κατατίθεται εξολοκλήρου στο λογαριασμό Κεφαλαίων Ταμείου, αλλά καταβάλλεται  σταδιακά αναλόγως των απαιτήσεων για εκταμιεύσεις που θα ζητά ο ΕΧΟ από την ΕΤΕΑΝ Α.Ε με ειδικό  report αρχείο. Οι αιτήσεις πληρωμής (report) μπορούν να αφορούν σε σταδιακές εκταμιεύσεις. Διευκρινίζεται περαιτέρω ότι το σύνολο των ΑΙΤΗΘΕΝΤΩΝ ποσών  θα καταβάλλονται εντός 24 ωρών, τα οποία μπορούν να αφορούν σε σταδιακές εκταμιεύσεις) 

· Το αρχικό ποσό που θα καταβληθεί με την υπογραφή της παρούσας σύμβασης θα είναι άτοκο μέχρι τη διενέργεια των ισόποσων εκταμιεύσεων;

Απάντηση: Σύμφωνα με το Άρθρο 5 του Σχεδίου της Συμφωνίας Χρηματοδότησης και Συνεπένδυσης, οι Λογαριασμοί Κεφαλαίων Ταμείου και Επιστροφής Ποσών, είναι έντοκοι από το πρώτο Ευρώ που θα καταβληθεί μετά την υπογραφή της Συμφωνίας Χρηματοδότησης και Συνεπένδυσης και με επιτόκιο που θα οριστικοποιηθεί κατά την υπογραφή της.

 

 

 

14. ΤΙΜΟΛΟΓΙΑΚΗ ΠΟΛΙΤΙΚΗ & ΕΞΑΣΦΑΛΙΣΕΙΣ: σελ. 51 

 
ΕΡΩΤΗΣΗ: Ο προσδιορισμός της ευνοϊκότερης τιμής από την προτεινόμενη τιμολογιακή πολιτική μετά από διαπραγματεύσεις που τελικά θα συνομολογηθεί στη Συμφωνία Χρηματοδότησης και Συνεπένδυσης (προφανώς μετά την ανάδειξη του Μειοδότη) προϋποθέτει απαραίτητα την από κοινού συμφωνία των συμβαλλομένων μερών; 

Απάντηση: Ο προσδιορισμός ευνοϊκότερης τιμής μετά από διαπραγματεύσεις μεταξύ του μειοδότη και της ΕΤΕΑΝ ΑΕ, εξουσιοδοτούμενης από την Επενδυτική Επιτροπή προς τούτο, που τελικά θα συνομολογηθεί στη Συμφωνία Χρηματοδότησης και Συνεπένδυσης προϋποθέτει συμφωνία των συμβαλλόμενων μερών   

 

 

 

15. ΔΟΜΗΣΗ ΕΙΔΙΚΟΥ ΠΛΗΡΟΦΟΡΙΑΚΟΥ ΣΥΣΤΗΜΑΤΟΣ – ΣΥΓΚΕΝΤΡΩΣΗ ΣΤΟΙΧΕΙΩΝ – ΠΑΡΟΧΗ ΑΝΑΦΟΡΩΝ 

σελ. 15 «Οι ΕΧΟ παρέχουν στην ΕΤΕΑΝ ΑΕ στοιχεία για τα παραλειφθέντα και αξιολογηθέντα αιτήματα ανά μήνα και όποτε ad hoc ζητηθούν από την ΕΤΕΑΝ ΑΕ» Σελ. 31. «Μέγιστη προθεσμία (με ανώτατο χρονικό όριο τις 45 ημέρες) για την προσαρμογή του πληροφοριακού συστήματος και τη δημιουργία εντύπων , υποδοχής και ελέγχου των αιτημάτων» - Σελ. 65 «Άρθρο 6, §3: Αποστολή Αρχείων Αιτήσεων στην ΕΤΕΑΝ ΑΕ» - Σελ. 69 «Άρθρο 9, §1: Αναφορές προόδου  - Εκθέσεις» - Σελ. 70, «Άρθρο 10: Παρακολούθηση και Έλεγχος» Σελ. 76 – «Άρθρο 20 – Λόγοι καταγγελίας της Συμφωνίας Χρηματοδότησης και Συνεπένδυσης υπό στοιχεία ε. και ζ.» 

 
ΕΡΩΤΗΣΗ: Πότε προβλέπεται η αποστολή του εγχειριδίου εκθέσεων και αναφορών (reporting manual) δεδομένου του περιορισμένου χρόνου που θα έχουν οι ΕΧΟ για τη δημιουργία ειδικού Πληροφοριακού Συστήματος σε συνδυασμό και με το γεγονός ότι δεν τεκμαίρεται επακριβώς από το κείμενο το σύνολο του όγκου των απαιτούμενων πληροφοριών που θα αναφέρονται εκ μέρους της Τράπεζας, με συνεκτίμηση και του πλήθους των προδιαγραφών που θα απαιτηθούν για τη δόμηση αυτού και τη ζεύξη του με το αντίστοιχο σύστημα της ΕΤΕΑΝ. 

Απάντηση: Οι απαιτούμενες πληροφορίες για ενημέρωση της ΕΤΕΑΝ Α.Ε., της Επενδυτικής Επιτροπής κλπ, θα οριστικοποιηθούν με τη υπογραφή της Συμφωνίας Χρηματοδότησης και Συνεπένδυσης. Μετά την κατακύρωση του διαγωνισμού ακολουθεί περίοδος εξειδίκευσης της διαδικασίας γενικότερα
 
  
16.  ΤΑΜΕΙΟ ΔΑΝΕΙΟΔΟΤΗΣΕΩΝ 
Σελ. 2: «Για  κάθε δράση θα συσταθεί και Ένα ΤΑΜΕΙΟ ΔΑΝΕΙΟΔΟΤΗΣΕΩΝ» - Σελ. 10 «……..»   και Σελ. 19:  «Το ΤΑΜΕΙΟ ΔΑΝΕΙΟΔΟΤΗΣΕΩΝ (Μέσο Χρηματοοικονομικής Τεχνικής) θα είναι ξεχωριστή χρηματοδοτική μονάδα μέσα σε Ενδιάμεσο Χρηματοπιστωτικό Οργανισμό»  και  

ΕΡΩΤΗΣΗ: Υπάρχουν λεπτομερείς – καταστατικές ή άλλες – δεσμεύσεις  που διέπουν τον τρόπο λειτουργίας  και τις υποχρεώσεις έναντι της ΕΕ και του ΕΤΕΑΝ?

Απάντηση: Η έννοια της ξεχωριστής χρηματοδοτικής μονάδας, εντός χρηματοπιστωτικού ιδρύματος, Επαναλαμβάνουμε αυτολεξεί την υποχρεώση, όπως αυτή προκύπτει από το άρθρο 43 παρ. 3 εδάφιο 2 του ΕΚ 1828/2006 (L371/27.12.2006,σελ 1)

«Σε περίπτωση που το μέσο χρηματοοικονομικής τεχνικής εντάσσεται στο πλαίσιο ενός χρηματοπιστωτικού ιδρύματος, δημιουργείται ως ξεχωριστή χρηματοδοτική μονάδα, υπαγόμενη σε ειδικούς κανόνες εφαρμογής εντός του ιδρύματος. Οι κανόνες αυτοί ορίζουν, ιδίως, ότι πρέπει να τηρούνται ξεχωριστοί λογαριασμοί, οι οποίοι να διακρίνουν τους νέους πόρους που επενδύονται στο μέσο χρηματοοικονομικής τεχνικής, συμπεριλαμβανομένων εκείνων που συνεισφέρθηκαν από το επιχειρησιακό πρόγραμμα, (αλλά και εκείνους που συνεισφέρονται από το ίδιο το χρηματοπιστωτικό ίδρυμα).από τους πόρους που ήταν αρχικά διαθέσιμοι στο χρηματοπιστωτικό ίδρυμα»

 
17. ΕΠΙΛΕΞΙΜΟΤΗΤΑ ΕΠΙΧΕΙΡΗΣΕΩΝ
Σελ. 12 «Οι επιχειρήσεις που έχουν λάβει την εγγύηση της ΕΤΕΑΝ, σε προγράμματα που έληξαν ή βρίσκονται σε ισχύ και δεν εμφανίζουν ασυνέπεια ληξιπροθεσμία) σε εγγυημένο δάνειο.»
 
ΕΡΩΤΗΣΕΙΣ:
Α) Σε ποια χρονική στιγμή γίνεται ο έλεγχος του κριτηρίου της ενημερότητας (υποβολή αιτήματος από τον πελάτη στα Κατ/μα της Τράπεζας, εξέταση αιτήματος από τις Κεντρικές Υπηρεσίες ή κατά το χρόνο της εκταμίευσης); 

Απάντηση: Σύμφωνα με την παρ. 2.3.2 Επιλεξιμότητα Επιχειρήσεων της Πρόσκλησης Εκδήλωσης Ενδιαφέροντος, οι Ε.Χ.Ο. θα πρέπει να ελέγχουν πριν τη δανειοδότηση ότι οι εν δυνάμει δανειοδοτούμενες επιχειρήσεις είναι επιλέξιμες. 
Ως εκ τούτου το κριτήριο πρέπει να ισχύει κατά τη χρονική στιγμή της έγκρισης του δανείου. Δηλαδή, κατά την έγκριση του δανείου, οι επιχειρήσεις που έχουν λάβει την εγγύηση της ΕΤΕΑΝ Α.Ε. σε προγράμματα που έληξαν ή βρίσκονται σε ισχύ, δε θα πρέπει να εμφανίζουν ασυνέπεια (ληξιπροθεσμία) σε εγγυημένο δάνειο, ανεξάρτητα από το πότε η Τράπεζα το διαπιστώνει το γεγονός αυτό  
 Β) Εάν η επιχείρηση έχει δανειοδοτηθεί από άλλη Τράπεζα πώς μπορούμε να εξασφαλίσουμε τη σχετική πληροφόρηση; Μια απλή βεβαίωση ενημερότητας οφειλών ή Υ.Δ. Ν. 1599/86 θα αρκούσε? 

Απάντηση: Στην περίπτωση που η επιχείρηση έχει δανειοδοτηθεί από άλλη τράπεζα, τότε η ανωτέρω πληροφόρηση θα ελέγχεται κατά την επεξεργασία του αιτήματος από την ΕΤΕΑΝ Α.Ε. Για την έναρξη της διαδικασίας εκ μέρους της τράπεζας θα ήταν σκόπιμη η προσκόμιση ενημερότητας οφειλών της επιχείρησης, ωστόσο η ακριβής διαδικασία θα προσδιοριστεί στην Συμφωνία Χρηματοδότησης και Συνεπένδυσης και θα ισχύσει για όλες τις συνεργαζόμενες τράπεζες  

18. ΤΙΜΟΛΟΓΙΑΚΗ ΠΟΛΙΤΙΚΗ
Σελ. 51 «…Το «ΤΑΜΕΙΟ ΕΠΙΧΕΙΡΗΜΑΤΙΚΟΤΗΤΑΣ» διατηρεί το δικαίωμα να αποφασίσει πριν από την υπογραφή της Συμφωνίας Χρηματοδότησης και Συνεπένδυσης με τον/τους επιλεγμένο/ους υποψήφιο/-ους, την εφαρμογή ενός μειωμένου ή και μηδενικού επιτοκίου, επί των κεφαλαίων που θα συνεισφέρει στο Μέσο Χρηματοοικονομικής Τεχνικής…»
Σελ. 63 «…ενώ το επιτόκιο για τα κεφάλαια με τα οποία συγχρηματοδοτεί το
Ταμείο Επιχειρηματικότητας, είναι μηδενικό…»
 
ΕΡΩΤΗΣΗ: Το Επιτόκιο συμμετοχής της ΕΤΕΑΝ ενδέχεται να μην είναι μηδενικό;

Απάντηση:  Όπως αναφέρεται στην πρόσκληση Το «ΤΑΜΕΙΟ ΕΠΙΧΕΙΡΗΜΑΤΙΚΟΤΗΤΑΣ» διατηρεί το δικαίωμα να αποφασίσει την εφαρμογή ενός μειωμένου ή και μηδενικού επιτοκίου. Το επιτόκιο αυτό θα οριστικοποιηθεί κατά την υπογραφή της Συμφωνίας Χρηματοδότησης και Συνεπένδυσης

19.   ΤΙΜΟΛΟΓΙΑΚΗ ΠΟΛΙΤΙΚΗ
Σελ. 51 «Επιπρόσθετο επιτόκιο για το Μέσο Χρηματοοικονομικής Τεχνικής – Επιπλέον του επιτοκίου που περιγράφεται στο σημείο «Επιστροφές κεφαλαίου με βάση τη Συμφωνία Χρηματοδότησης και Συνεπένδυσης»
Σελ. 50 «Επιστροφές κεφαλαίων με βάση τη Συμφωνία Χρηματοδότησης και Συνεπένδυσης: Οι επιστροφές από το προϊόν των δανείων θα γίνονται σε τακτά προκαθορισμένα διαστήματα και θα αντιπροσωπεύουν:
1) αποπληρωμές κεφαλαίου (αναλογικά),
2) πληρωμές τόκων υπερημερίας (αναλογικά, σήμερα επιτόκιο 2,5%)
3) πληρωμές τόκων (των λογαριασμών Κεφαλαίων και Επιστροφών ποσών του ΤΑΜΕΙΟΥ ΕΠΙΧΕΙΡΗΜΑΤΙΚΟΤΗΤΑΣ) και
4) οποιοδήποτε ποσό έχει εισπραχθεί από δάνεια που έχουν καταγγελθεί με την διαδικασία αναγκαστικής είσπραξης (αναλογικά). Οι επιστροφές κεφαλαίου για την ΕΤΕΑΝ ΑΕ θα μειωθούν /διαγραφούν αναλογικά με τις ζημιές που έχουν προκύψει».
ΕΡΩΤΗΣΕΙΣ: 
Α)Το «Επιπρόσθετο Επιτόκιο» σε τι αφορά;

Απάντηση: Αναφέρεται στο επιτόκιο που θα προσφέρει ο Ε.Χ.Ο. με βάση τη Συμφωνία Χρηματοδότησης και Συνεπένδυσης για τους λογαριασμούς Κεφαλαίων Ταμείου και Επιστροφής Ποσών. Η λέξη επιπρόσθετο τέθηκε για να μην εννοηθεί ότι σχετίζεται με το επιτόκιο υπερημερίας που αναφέρεται στην σελίδα 50 «Επιστροφές Κεφαλαί ων», σημείο 2)

Β)Γιατί γίνεται αναφορά σε πληρωμή τόκων του λογαριασμού ΕΠΙΣΤΡΟΦΩΝ, ενώ προβλέπεται στη σελ. 64 ότι οι επιστροφές ποσών στο ΕΤΕΑΝ γίνονται την επόμενη εργάσιμη ημέρα ή την επόμενη (ημερολογιακή) ημέρα, κατά περίπτωση. Οι τόκοι αφορούν σε τυχόν καθυστερημένες επιστροφές; 

Απάντηση: Σύμφωνα με τα Άρθρα 4,5 του Σχεδίου Σύμβασης (Παράρτημα IV της Πρόσκλησης Εκδήλωσης Ενδιαφέροντος) οι λογαριασμοί Κεφαλαίων Ταμείου και Επιστροφής Ποσών είναι έντοκοι από το πρώτο Ευρώ με επιτόκιο το οποίο θα προσδιοριστεί στη Συμφωνία Χρηματοδότησης και Συνεπένδυσης.

 
20. ΚΑΤΑΒΟΛΕΣ ΠΟΣΩΝ
Σελ. 64 «1. Οι επιστροφές των ποσών από την εξόφληση της δόσης κεφαλαίου εν όλω ή εν μέρει στον Λογαριασμό Επιστροφής Ποσών του Ταμείου Επιχειρηματικότητας θα γίνονται την επόμενη εργάσιμη ημέρα από εκείνη της εξόφλησης της δόσης
2. Οι επιστροφές οποιουδήποτε ποσού έχει εισπραχθεί από δάνεια που έχουν καταγγελθεί, στον Λογαριασμό Επιστροφής Ποσών του Ταμείου Επιχειρηματικότητας θα γίνονται την επόμενη ημέρα από εκείνη της είσπραξης τους.»
3. Η απόδοση τόκων των καταβληθέντων και κατατεθειμένων στην Τράπεζα κεφαλαίων του Ταμείου θα γίνονται την ημέρα λογισμού τους στους λογαριασμούς …. δηλαδή την 30/06 και 31/12 κάθε έτους.
Σελ.59 « Ορισμοί
Εργάσιμη Ημέρα : Είναι οποιαδήποτε ημέρα της εβδομάδας, εκτός Σαββάτου και Κυριακής, μη συμπεριλαμβανόμενων των αργιών στην Ελλάδα.
Ημέρα : Είναι οποιαδήποτε ημέρα της εβδομάδας.» 
 
Σελ. 69 «Το ποσό των τόκων υπερημερίας θα αποδίδεται στο Λογαριασμό Επιστροφής Κεφαλαίου του Ταμείου Επιχειρηματικότητας κάθε τρίμηνο από την είσπραξή τους.»
 
ΕΡΩΤΗΣΕΙΣ:

Α)  Στη σελ. 64 στην αρίθμηση ‘2’ τα ποσά που εισπράττονται από δάνεια που έχουν καταγγελθεί δεν αποδίδονται την επόμενη εργάσιμη ημέρα, όπως οι εισπράξεις μη καταγγελμένων δανείων, αλλά την επόμενη ημέρα. Δεδομένου ότι έχουν καθοριστεί οι ορισμοί των σχετικών λέξεων, νοείται ότι αποδίδονται την επόμενη ημερολογιακή ημέρα;

Απάντηση: Στο Άρθρο 4, παρ. 2 νοείται ότι αποδίδονται την επόμενη ημερολογιακή ημέρα. 

Β) Με δεδομένο ότι οι τόκοι λογίζονται κατά τη βραδινή επεξεργασία, είναι δυνατή η απόδοσή τους την επόμενη εργάσιμη ημέρα;

Απάντηση: Εάν οι τόκοι λογίζονται κατά τη βραδινή επεξεργασία, η απόδοση των τόκων των λογαριασμών Κεφαλαίων Ταμείου και Επιστροφής Ποσών θα μπορούσε να πραγματοποιηθεί και  την επομένη ημερολογιακή ημέρα,  της 30/6 και 31/12.

Γ) Οι εισπράξεις που αφορούν σε καταγγελμένα δάνεια αποδίδονται την επομένη ενώ οι τόκοι υπερημερίας ανά τρίμηνο;

Απάντηση: Σύμφωνα με όσα ορίζονται στο Σχέδιο Σύμβασης (Παράρτημα IV της Πρόσκλησης Εκδήλωσης Ενδιαφέροντος)

Δ)   στη σελίδα 59 σε συνέχεια των ορισμών μήπως πρέπει να συμπληρωθεί στον ορισμό των εργάσιμων ημερών και το εξής? «…και της ειδικής αργίας συναλλαγών κατά τις ημέρες που συμπίπτουν με το Πάσχα των καθολικών (Μ. Παρασκευή και Δευτέρα του Πάσχα), οι οποίες συμπεριλαμβάνονται στις επίσημες αργίες του νομίσματος ευρώ?»

Απάντηση: Κατά αναλογική εφαρμογή, στις αργίες συμπεριλαμβάνονται και όσες επίσημες αργίες ισχύουν για το νόμισμα του Ευρώ.

 
21. ΕΠΙΤΟΚΙΟ ΔΑΝΕΙΟΥ
Σελ. 49 «σταθερό για όλη τη διάρκεια του δανείου».
Σελ. 66 – 5.2, υπάρχει κενό προς συμπλήρωση (η λέξη «σταθερό» δεν είναι συμπληρωμένη).
 
ΕΡΩΤΗΣΗ: Το Επιτόκιο των δανείων θα είναι σταθερό ή θα έχει σταθερή βάση για όλη τη διάρκεια των δανείων;

Απάντηση: Το Επιτόκιο των δανείων θα είναι σταθερό για όλη τη διάρκεια των δανείων.

 

 

22. ΠΡΟΘΕΣΜΙΕΣ ΕΚΤΑΜΙΕΥΣΗΣ
Σελ. 31 «Προθεσμία εκταμίευσης (σε μήνες) συνολικού όγκου κατατεθειμένου κεφαλαίου (με κατ’ ανώτατο χρονικό όριο τους 24 μήνες)»

Σελ. 20 «Το 50% του συνολικού συνεπενδυόμενου ποσού των Δράσεων πρέπει να διατεθεί, δηλαδή να έχουν υπογραφεί οι δανειακές συμβάσεις με τις επιχειρήσεις, εντός 12 μηνών από την υπογραφή της Συμφωνίας Χρηματοδότησης και Συνεπένδυσης και το 100% εντός 24 μηνών, με δυνατότητα παράτασης από την ΕΤΕΑΝ ΑΕ. Σημειώνεται ότι το συνολικό συνεπενδυόμενο ποσό θα πρέπει να έχει εκταμιευθεί πλήρως σε δάνεια προς επιχειρήσεις μέχρι την 31.12.2015…»
Σελ. 2 «ΠΡΟΘΕΣΜΙΑ ΥΠΟΓΡΑΦΗΣ ΔΑΝΕΙΑΚΩΝ ΣΥΜΒΑΣΕΩΝ: 50% του συνολικού ποσού της Δράσης εντός 12 μηνών από την υπογραφή της Συμφωνίας Χρηματοδότησης και Συνεπένδυσης και 100% εντός 24 μηνών, με δυνατότητα παράτασης από την ΕΤΕΑΝ ΑΕ»
 
ΕΡΩΤΗΣΗ: Οι προθεσμίες των 12 και 24 μηνών αφορούν στις εκταμιεύσεις ή στη συμβασιοποίηση;

Απάντηση: 

Οι προθεσμίες της σελ. 20 και της σελ 2 όπως σαφώς αναφέρουν α)αφορούν την υπογραφή συμβάσεων και β)την ολοσχερή εκταμίευση του συνεπενδυόμενου ποσού μέχρι την 31.12.2015 που είναι η καταληκτική ημερομηνία εκταμιεύσεων για το ΕΣΠΑ.

Η φράση «(με κατ’ ανώτατο χρονικό όριο τους 24 μήνες)» της σελίδας 31 εννοεί ότι στο εκτιμώμενο  χρονοδιάγραμμα εκταμιεύσεων πρέπει να ληφθεί υπόψη ότι εντός 24 μηνών πρέπει να έχουν υπογραφεί συμβάσεις με τις επιχειρήσεις για το 100% των συνεπενδυόμενων κεφαλαίων 

  
23. Υπεύθυνες Δηλώσεις 

Οι προβλεπόμενες  Υπεύθυνες Δηλώσεις του Ν. 1599/86 υποβάλλονται  σε απλά έντυπα word (όπως και καταγράφονται στα σχετικά υποδείγματα της προκήρυξης),  ή ΥΠΟΧΡΕΩΤΙΚΑ και ΜΟΝΟ με τον συγκεκριμένο τύπο που καθιέρωσε ο σχετικός Νόμος, απευθυνόμενες στο ΕΤΕΑΝ με τα προκαταρτικά ατομικά στοιχεία του εξουσιοδοτημένου προσώπου του ΕΧΟ που θα τις υπογράψει και ακολούθως τους κατά περίπτωση όρους όπως ακριβώς έχουν καταγραφεί στα σχετικά υποδείγματα της προκήρυξης?

Απάντηση:

Οι Υπεύθυνες Δηλώσεις του Ν. 1599/86 υποβάλλονται με τον συγκεκριμένο τύπο που έχει καθιερωθεί στις συναλλαγές.

24. Αναφορικά με την 4η Δράση – Εξωστρέφεια, παρακαλούμε όπως δοθούν περισσότερες πληροφορίες αναφορικά με τις επιλέξιμες δραστηριότητες επιχειρήσεων και τα επιλέξιμα επενδυτικά σχέδια.

Απάντηση: Στην παρούσα φάση της προκήρυξης, οι πληροφορίες που δίδονται στο Παράρτημα V και στο Παράρτημα VII αυτής, (ανά στοχευμένη Δράση)  προσδιορίζουν τις καταρχήν επιλέξιμες δραστηριότητες των επιχειρήσεων, για την Δράση «Εξωστρέφεια»,.
25. Σε τι χρονική βάση θα ενημερώνεται η ΕΤΕΑΝ Α.Ε. από τον Χρηματοπιστωτικό Οργανισμό για τις χορηγούμενες εγκρίσεις και τις συναπτόμενες Συμβάσεις;

Απάντηση:

Η συχνότητα αποστολής αρχείου παρακολούθησης με βάση και το παράρτημα ΙΙ, παρ. 2, σελ 52, της πρόσκλησης είναι μηνιαία (συνοπτικό) και τριμηνιαία.(αναλυτικό). Το περιεχόμενο θα οριστικοποιηθεί παράλληλα με την υπογραφή της Συμφωνίας Χρηματοδότησης και Συνεπένδυσης. 

26. Τι θα ισχύει σε περίπτωση αδυναμίας υλοποίησης της εκταμίευσης εντός 24 ωρών  μετά την καταβολή του ποσού της συμμετοχής του Ταμείου Επιχειρηματικότητας με υπαιτιότητα του πελάτη;

(π.χ. δεν προσκομίζεται φορολογική και ασφαλιστική ενημερότητα);

Απάντηση:

Σύμφωνα με την παρ. 2.4 «Όροι» της Πρόσκλησης Εκδήλωσης Ενδιαφέροντος, «η συμμετοχή του Ταμείου Επιχειρηματικότητας στα Μέσα Χρηματοοικονομικής Τεχνικής θα καταβάλλεται από τα τελευταία στη δανειοδοτούμενη επιχείρηση, μετά την υπογραφή της δανειακής σύμβασης,  το αργότερο εντός είκοσι τεσσάρων (24) ωρών από την καταβολή της από την ΕΤΕΑΝ Α.Ε. στον ειδικό λογαριασμό Κεφαλαίων του ΤΑΜΕΙΟΥ ΕΠΙΧΕΙΡΗΜΑΤΙΚΟΤΗΤΑΣ».


Λαμβανομένου υπόψη των ανωτέρω μέχρι την ημερομηνία υπογραφής της δανειακής σύμβασης ή το αργότερο μέχρι την έγγραφη ειδοποίηση της Τράπεζας (αίτηση πληρωµής) για την συγκεκριμένη ημερομηνία εκταμίευσης δάνειου/ων θα πρέπει να έχουν τακτοποιηθεί οι εκκρεμότητές του τύπου του παραδείγματός σας, με τις επιχειρήσεις.

27. Η συμμετοχή της ΕΤΕΑΝ Α.Ε. θα καταβάλλεται χωριστά για κάθε Σύμβαση Δανείου ή συγκεντρωτικά και σε τι χρονικό διάστημα από τη  λήψη του αρχείου (report) των συμβάσεων που έχουν υπογραφεί;

Απάντηση:

Σύμφωνα με το Άρθρο 3 του Σχεδίου Σύμβασης (Παράρτημα IV της Πρόσκλησης Εκδήλωσης Ενδιαφέροντος), «η ΕΤΕΑΝ ΑΕ κατέβαλε ποσό κεφαλαίου ίσο με  ….000  ευρώ, με την υπογραφή της παρούσας Συμφωνίας και ποσό κεφαλαίου ίσο με  ….000 ευρώ, κατεβλήθη από την  Τράπεζα. Για την απόδειξη της κατάθεσης αποστέλλεται από την Τράπεζα στην ΕΤΕΑΝ ΑΕ αντίγραφο κίνησης των λογαριασμών (ΤΑΜΕΙΟΥ – ΤΡΑΠΕΖΑΣ).

Τα υπόλοιπα ποσά και μέχρις συμπληρώσεως του τελικού ποσού θα καταβάλλονται, τηρουμένης της ίδιας αναλογίας εντός  24 ωρών από την έγγραφη ειδοποίηση της Τράπεζας (αίτηση πληρωμής) για την συγκεκριμένη ημερομηνία εκταμίευσης δάνειου/ων».

28. Υπάρχει δυνατότητα κλιμάκωσης του διαχειριστικού κόστους στην Οικονομική Προσφορά ανάλογα με το ποσό του εξεταζόμενου αιτήματος, δεδομένου ότι το διαχειριστικό κόστος της επένδυσης είναι ανάλογο με το ποσό του επενδυόμενου κεφαλαίου;

Απάντηση:

Με βάση την παρ. 3.8.2 της Πρόσκλησης, το διαχειριστικό κόστος ∆ράσης του υποψηφίου αποτυπώνεται σε ένα συγκεκριμένο ποσόν το οποίο αξιολογείται. 

Εάν ο υποψήφιος θεωρεί σκόπιμο, δύναται στην προσφορά του να τεκμηριώσει τον τρόπο υπολογισμού βάση κλιμάκωσης που θα ακολουθεί κατά την υλοποίηση. 
Σχετικό και το ερώτημα 8. 

29. Σε ποιες περιπτώσεις  η ΕΤΕΑΝ ΑΕ δύναται να θέσει ρήτρες και δεσμεύσεις στον επιλεγέντα υποψήφιο στο πλαίσιο της Συμφωνίας Χρηματοδότησης και Συνεπένδυσης  και ποιες μπορεί να είναι οι ρήτρες αυτές;
Απάντηση:

Στο πλαίσιο της Συμφωνίας Χρηματοδότησης και Συνεπένδυσης είναι δυνατόν ανάλογα με τις περιστάσεις να τεθούν τυχόν ρήτρες και δεσμεύσεις.
30. Αναφορικά με το υπ’ αριθμ. 9 τυπικό δικαιολογητικό του Φακέλου Ι (σελ. 29), σας  ενημερώνουμε ότι ο όγκος των απαιτούμενων στοιχείων ανέρχεται, περίπου, σε  1.000 σελίδες. Δεδομένου του όγκου των εντύπων και αναφορικά με την επικύρωσή τους, είναι δυνατή είτε η θεώρηση στην πρώτη μόνο σελίδα κάθε Έκθεσης είτε η προσκόμιση επισυναπτόμενης θεωρημένης Υπεύθυνης Δήλωσης ως προς τη γνησιότητα του συνόλου των λογιστικών καταστάσεων; Επιπλέον, είναι δυνατό να καταχωρείται ο όρος «ΠΡΩΤΟΤΥΠΟ» και η μονογραφή μόνο στην πρώτη σελίδα των Εκθέσεων;

Απάντηση 


Δεν απαιτείται τα υπό στοιχείο 9 δικαιολογητικά να είναι επικυρωμένα.

31. Αναφορικά με το υπ’ αριθμ. 11 τυπικό δικαιολογητικό του Φακέλου Ι (σελ. 29), σας  ενημερώνουμε ότι τόσο τα αποτελέσματα των stress-test από την Κεντρική Τράπεζα, όσο και η μακροπρόθεσμη πιστοληπτική διαβάθμιση από τους οίκους αξιολόγησης, αφορούν report τα οποία δεν μας αποστέλλονται επισήμως (π.χ. ως πιστοποιητικά ή βεβαιώσεις), αλλά δημοσιεύονται στους αντίστοιχους ιστοχώρους των φορέων. Συνέπεια των προηγουμένων είναι η αδυναμία έκδοσης επίσημης μετάφρασης των δημοσιευμάτων αυτών από την αρμόδια Δημόσια Υπηρεσία, διότι δεν είναι δυνατό να πιστοποιηθεί η γνησιότητά τους εκ των πρωτοτύπων. Λαμβάνοντας υπόψη τα παραπάνω, είναι αποδεκτή α) η προσκόμιση των δημοσιευμάτων αυτών συνοδευόμενα από βεβαίωση δικηγόρου ότι πρόκειται για τα ακριβή κείμενα όπως αυτά αναρτώνται στους αντίστοιχους ιστοχώρους ή β) η κατάθεση απλών μεταφράσεων;

Απάντηση 

Στις περιπτώσεις μη χορήγησης πιστοποιητικού/βεβαίωσης αποτελεσμάτων stress-test (και/ή μακροπρόθεσμη πιστοληπτική διαβάθμιση) από την Κεντρική Τράπεζα της χώρας καταγωγής του υποψηφίου ή της Ε.Κ.Τ., τότε και μόνο τότε θα μπορούσε να κατατεθεί σχετική ανακοίνωση-βεβαίωση των αποτελεσμάτων των stress-test ( ή της πιστοληπτικής διαβάθμισης ) από την επίσημη ιστοσελίδα του φορέα όπου βρίσκεται αναρτημένη (κατάλληλα συνοδευόμενη, η άνω εκτύπωση, από βεβαίωση δικηγόρου ότι πρόκειται για τα ακριβή κείμενα έτσι όπως αναρτώνται στην επίσημη ιστοσελίδα).
Η μετάφραση στην ελληνική γλώσσα της άνω ανακοίνωσης καθώς και εν γένει οιοδήποτε εγγράφου της Πρόσκλησης Εκδήλωσης Ενδιαφέροντος, θα μπορούσε να γίνει και από δικηγόρο.

32. Αναφορικά με το υπ’ αριθμ. 7 τυπικό δικαιολογητικό του Φακέλου Ι (σελ. 28), τι απαιτείται στις περιπτώσεις Χρηματοπιστωτικού Οργανισμού Υποκ/τος αλλοδαπής;

Για παράδειγμα, Ε.Χ.Ο. που είναι αλλοδαπή εταιρεία, εγκατεστημένη στην Ελλάδα και το Δ.Σ. της το οποίο ευρίσκεται στο εξωτερικό και  έχει διορίσει με πρακτικό δημοσιευμένο σε ΦΕΚ τον εκπρόσωπο στην Ελλάδα αναφορικά με όλες τις πράξεις που απαιτούνται για τη λειτουργία του Υποκαταστήματος, κρίνεται αναγκαία η προσκόμιση ειδικού πρακτικού-απόφασης  από το Δ.Σ, για να προβεί ο νόμιμος εκπρόσωπος αποκλειστικά στις ενέργειες διαχείρισης των Δράσεων ΕΤΕΑΝ ΑΕ; Η εξουσιοδότηση του νομίμου εκπροσώπου προς τρίτο πρόσωπο για να παραστεί στην αποσφράγιση των προσφορών αρκεί ή κρίνεται αναγκαία η προσκόμιση ειδικού πρακτικού-απόφασης  από το Δ.Σ.; Η εξουσιοδότηση αυτή θα πρέπει να περιλαμβάνεται εντός των δικαιολογητικών του φακέλου ή να την έχει το τρίτο πρόσωπο μαζί του κατά τη διαδικασία αποσφράγισης;

Απάντηση 

Αρκεί το δημοσιευμένο πρακτικό .σε ΦΕΚ

Η εξουσιοδότηση του νομίμου εκπροσώπου προς τρίτο πρόσωπο για να παραστεί στην αποσφράγιση των προσφορών δεν απαιτείται να είναι μέρος ειδικής  απόφασης ΔΣ. 

Για να παραστεί εκπρόσωπος στην αποσφράγιση των προσφορών αρκεί την ημέρα εκείνη να έχει μαζί του, εκτός των άλλων, την επικυρωμένη εξουσιοδότηση.

33. Για την ορθή εκτίμηση του χρονοδιαγράμματος υλοποίησης του πληροφοριακού συστήματος και της σωστής διαχείρισης των δανείων δεδομένου ότι η συμμετοχή της Ε.Τ.Ε.ΑΝ. Α.Ε. στο κεφάλαιο είναι άτοκη σε αντίθεση με του Ε.Χ.Ο., παρακαλούμε όπως μας διευκρινισθεί εάν είναι υποχρεωτική η χορήγηση αποκλειστικά ενός δανείου στον πελάτη ή μπορεί η Τράπεζα να διαχειριστεί το συνολικό ποσό της εκταμίευσης με τη βοήθεια δυο δανείων (δηλαδή το ένα δάνειο να αφορά στο ποσό χρηματοδότησης από την Ε.Τ.Ε.ΑΝ.Α.Ε. και το δεύτερο να διαχειρίζεται το ποσό συμμετοχής της Τράπεζας);

 

Επιπρόσθετα, παρακαλούμε όπως μας ενημερώσετε για το ενδεχόμενο σταδιακών εκταμιεύσεων.

Απάντηση

Το δάνειο πρέπει να είναι ένα, ένας δανειακός λογαριασμός. Αποδεκτές οι σταδιακές εκταμιεύσεις 

34.  Κριτήρια και μέθοδοι εφαρμογής των κριτηρίων επιλεξιμότητας. 

34.1. Θα δοθούν στους ΕΧΟ αναλυτικά και τυποποιημένα από την αναθέτουσα αρχή, ή ο κάθε ΕΧΟ θα δημιουργήσει δικές του «φόρμες» που θα χρησιμοποιούνται τόσο στις διαδικασίες εσωτερικής αξιολόγησης και παρακολούθησης του έργου, όσο και για την ενημέρωση των υποψηφίων δικαιούχων; Αν συμβεί το δεύτερο πως θα αντιμετωπιστούν ενδεχόμενες ακούσιες διαφορετικές ερμηνείες και – ως εκ τούτου – ενδεχόμενη μη ίση μεταχείριση των δικαιούχων, και κυρίως σε ότι αφορά την αξιολόγηση της επιλεξιμότητας των δαπανών και του επενδυτικού σχεδίου (Παράρτημα V);

Απάντηση:

Τα ανωτέρω θα αποτελέσουν αντικείμενο συζήτησης και συνεργασίας με  όλους τους αναδόχους.

34.2. Η έγκριση των δαπανών θα είναι γενική κατά κατηγορία, ή επεκτεινόμαστε σε πιο αναλυτική διερεύνηση; Συγκεκριμένα πόσο αναλυτικά θα δηλώνονται οι προτεινόμενες δαπάνες από τους υποψήφιους και κατ’ επέκταση πόσο αναλυτική θα πρέπει να είναι η αξιολόγηση τους από τους ΕΧΟ.

34.2.1. Θα είναι υποχρεωτική η αναλυτική κοστολόγηση των επί μέρους δαπανών από τους υποψήφιους δανειολήπτες;

34.2.2. Εφαρμόζεται το κριτήριο εύλογου του κόστους ή όχι;

Απάντηση:

Οι δηλούμενες δαπάνες και περαιτέρω  η έγκριση αυτών θα πρέπει να είναι αναλυτικές ανά κατηγορία δαπάνης και σύμφωνα με τα οριζόμενα στην παραγρ. 2.3.4 της πρόσκλησης. 

34.3. Θα υπάρχει η δυνατότητα του ΕΧΟ να παρεμβαίνει στο επενδυτικό σχέδιο και τις αναλυτικές δαπάνες που περιέχει του υποψήφιου δανειολήπτη, ώστε αυτό να προσαρμοστεί στα δεδομένα της πιστοδοτικής του πολιτικής; Π.χ. 

34.3.1. Nα μειώνει επιμέρους δαπάνες, να τροποποιεί τη δομή των επενδυτικών σχεδίων και του χρηματοδοτικού σχήματος και γενικά να προτείνει στον επενδυτή ενέργειες που κατά την απόλυτη κρίση της βελτιώνουν τις δυνατότητες τραπεζικής χρηματοδότησης της επένδυσης και της εν γένει βιωσιμότητάς της.

Απάντηση:

Αποτελεί θέμα συμφωνίας και συνεργασίας με τον δανειολήπτη.

34.4. Πόσο δεσμευτική είναι η αρχική αίτηση του δανειολήπτη σχετικά με το επενδυτικό σχέδιο που υποβάλει και τις επί μέρους δαπάνες που έχει προτείνει;

Απάντηση

Βλέπε προηγούμενη απάντηση

35. Διαδικασία παρακολούθησης / πιστοποίησης των επενδύσεων.

35.1. Θα υπάρξει υποχρέωση αποτύπωσης των δαπανών στην δανειακή σύμβαση; Εάν ναι, θα προβλέπεται κατά τη διαδικασία υλοποίησης των επενδύσεων να υπάρχει δυνατότητα για επιμέρους τροποποιήσεις σε σχέση με την αρχική σύμβαση; Ενδεικτικά και όχι περιοριστικά, αναφέρουμε τις εξής ενδεχόμενες περιπτώσεις. 

35.1.1. Αλλαγές μεταξύ επιμέρους κατηγοριών δαπάνης – εφόσον τηρούνται πλαφόν και κριτήρια επιλεξιμότητας.

35.1.2. Αλλαγές στο εγκεκριμένο επενδυτικό σχέδιο χωρίς να αλλοιώνεται ο αρχικός σκοπός.

35.1.3. Αλλαγές στον τόπο εγκατάστασης εντός της ίδιας γεωγραφικής ενότητας.

Απάντηση:

Δεν κρίνεται σκόπιμη η  αποτύπωση των δαπανών στην δανειακή σύμβαση

35.2. Τα δικαιώματα και οι υποχρεώσεις ένταξης στο πρόγραμμα (όπως θα προκύπτουν από τη δανειακή σύμβαση), θα είναι μεταβιβάσιμα σε περίπτωση μεταβολής του ιδιοκτησιακού καθεστώτος της επιχείρησης ή όχι;

35.2.1. Σε περίπτωση που είναι θα πρέπει να επαναλαμβάνεται ο έλεγχος επιλεξιμότητας της επιχείρησης (μέγεθος σύμφωνα με τη νέα ιδιοκτησία), καθώς και σώρευσης των ενισχύσεων, με τα νέα δεδομένα;

Απάντηση:

Θέματα που τυχόν προκύψουν από την εφαρμογή και υλοποίηση του προγράμματος,  θα επιλυθούν από τις εκατέρωθεν αρμόδιες ομάδες έργου, κατά την υπογραφή της Συμφωνίας .....

36. Έλεγχοι τήρησης όρων προγράμματος. 

36.1. Προς τους δικαιούχους.

36.1.1. Θα υπάρξει κάποιο τυποποιημένο μοντέλο ελέγχου από την ΕΤΕΑΝ, ή κάθε ΕΧΟ θα εξειδικεύσει κατά το δοκούν το σχετικό πλαίσιο; 

36.1.2. Τι θα περιλαμβάνουν οι δειγματοληπτικοί έλεγχοι; 

i. Θα είναι μόνον «διοικητικού» χαρακτήρα – περιοριζόμενοι κυρίως σε έλεγχο των τιμολογίων και των πληρωμών – ή 

ii. θα επεκτείνονται σε ελέγχους υλοποίησης του φυσικού αντικειμένου με επιτόπιες αυτοψίες; 

36.1.3. Υπάρχει κάποια ένδειξη για το ποσοστό του δείγματος που θα θεωρείται αξιόπιστο, και ποιος είναι αρμόδιος για τον ορισμό του δείγματος;

36.1.4. Σε περίπτωση που ο έλεγχος διαπιστώνει απόκλιση από το κανονιστικό πλαίσιο, ποιες θα είναι οι κυρώσεις στον επενδυτή και πως θα εφαρμόζονται οι κυρώσεις; 

Απάντηση

Οι διοικητικοί έλεγχοι του αναδόχου των τιμολογίων των επενδύσεων θα αφορούν στο σύνολο των τιμολογίων τα οποία και θα σφραγίζονται. Η διαδικασία θα αναλυθεί, θα συμφωνηθεί και θα περιγραφεί στην Συμφωνία Χρηματοδότησης και Συνεπένδυσης, μετά από συζητήσεις με τους αναδόχους και σε κάθε περίπτωση θα εφαρμοστεί το Εθνικό και Κοινοτικό θεσμικό πλαίσιο σχετικά με συγχρηματοδοτούμενα έργα. 

36.2. Προς τους ΕΧΟ

36.2.1. Από την προκήρυξη προκύπτει είτε άμεσα, είτε εμμέσως πλην σαφώς πως η ΕΤΕΑΝ θα έχει τη δυνατότητα παρακολούθησης των όρων της σύμβασης με κάθε ΕΧΟ, μέσω προκαθορισμένων ή έκτακτων reports. Θα υπάρξουν και έλεγχοι από άλλα αρμόδια όργανα; (Εθνική Διαχειριστική Αρχή, ΕΔΕΛ κλπ;). Αν ναι, τι είδους καταλογισμοί προβλέπονται και ποιες είναι οι υποχρεώσεις του κάθε ΕΧΟ;  

Απάντηση

Σύμφωνα με το άρθρο 10, του Σχεδίου της Συμφωνίας Χρηματοδότησης  και Συνεπένδυσης (Παράρτημα V). 

37. Όροι χρηματοδότησης. 

37.1. Προβλέπεται η δυνατότητα σταδιακών εκταμιεύσεων του δανείου, που είναι συνήθης και ενδεδειγμένη πρακτική, για το ύψος και το είδος των δανείων που θα δοθούν;

Απάντηση

Εφόσον δεν ορίζεται διαφορετικά από τους όρους της προκήρυξης, είναι αποδεκτή η σταδιακή εκταμίευση  

37.2. Μπορεί ο κάθε ΕΧΟ κατά την απόλυτη κρίση του, να διαφοροποιεί ανάλογα με τον αποδέκτη, το επενδυτικό σχέδιο, και την εν γένει εφαρμογή των πιστοδοτικών κριτηρίων του,   

37.2.1. τη διάρκεια του δανείου, από 5 έως 10 έτη; 

37.2.2. την απαιτούμενη ιδία συμμετοχή; 

37.2.3. τις ζητούμενες εγγυήσεις; 
37.2.4. τον τρόπο αποπληρωμής; 

Εφόσον βέβαια τηρούνται οι όροι του χρηματοδοτικού μέσου;

Απάντηση

Βλέπετε προηγούμενη σχετική απάντηση

37.3. Προκύπτει πως σε περίπτωση μη εξόφλησής τους, τα δάνεια θεωρούνται ως ληξιπρόθεσμα, μία ημέρα μετά την παρέλευση της συμβατικής ημερομηνίας καταβολής της δόσης. Πως θα αντιμετωπίζεται το – αρκετά διαδεδομένο φαινόμενο – της μη καταβολής από τον πελάτη του συνόλου της αναλογούσας δόσης, αλλά μέρους αυτής; 

37.4. Εν γένει πως θα αντιμετωπίζονται οι περιπτώσεις διακανονισμού; 

Απάντηση

Η διαδικασία θα αναλυθεί, θα συμφωνηθεί και θα περιγραφεί στην Συμφωνία Χρηματοδότησης και Συνεπένδυσης, μετά από συζητήσεις με τους αναδόχους

38. Διαχείριση χαρτοφυλακίου ταμείων – και λοιπά θέματα.

38.1. Αναφέρεται πως το ΕΤΕΑΝ διατηρεί το δικαίωμα να μειώσει την προσδοκώμενη απόδοση των κεφαλαίων που θα επενδύσει. Πέραν της αρχικής συμφωνίας για το ύψους της απόδοσης των κεφαλαίων που θα επιθυμεί το ΤΕΑΝ, υπάρχει πιθανότητα διαφοροποίησης στη διάρκεια του έργου;

Απάντηση

Εφόσον προβλεφθεί στην Συμφωνία και μετά από αποδοχή των συμβαλλομένων μερών  

38.2. Η αναλογία 2/1 στα κεφάλαια που θα επενδυθούν – και προφανώς στις επιστροφές τους, είναι υποχρεωτικό να εφαρμόζεται και στα επιμέρους δάνεια, ή αφορά στη δομή των συνολικών κεφαλαίων; 

 Απάντηση

Η αναλογία 1:2 αφορά στην συμμετοχή στο Κοινό Κεφάλαιο που χρηματοδοτεί τα δάνεια και εφαρμόζεται σε κάθε ένα δάνειο.

38.3. Είναι πολύ πιθανόν, κατά τη διάρκεια υλοποίησης του έργου, να προκύπτουν, εξειδικευμένα ερωτήματα που δεν καλύπτονται - κατά την κρίση των ΕΧΟ - από τα κείμενα του διαγωνισμού, το κανονιστικό πλαίσιο, τη σύμβαση που θα υπογραφεί και άλλες αρχικές γραπτές οδηγίες / κείμενα της αναθέτουσας αρχής. Δεδομένου ότι το γενικό και ειδικό πλαίσιο που διέπει τις κρατικές ενισχύσεις θα πρέπει να εξειδικεύεται με τον ίδιο τρόπο απ’ όλους τους ΕΧΟ, αλλά και τους δικαιούχους των ενισχύσεων, θα υπάρχει help desk της ΕΤΕΑΝ στο οποίο θα απευθυνόμαστε;  Αν ναι, θα ακολουθείται σε όλη τη διάρκεια του έργου η ίδια διαδικασία που ξεκίνησε να εφαρμόζεται με την δημοσιοποίηση των απαντήσεων της ΕΤΕΑΝ προς όλους τους ενδιαφερομένους;  

Απάντηση

Η ΕΤΕΑΝ ΑΕ, όπως και η Τράπεζα υποχρεούνται να έχουν Ομάδα ΄Εργου, οπότε εκατέρωθεν θα οριστεί Συντονιστής

39. Διαχειριστικά Έξοδα

39.1. Τα διαχειριστικά θα εισπράττονται από τους δανειολήπτες κατά την υποβολή της αίτησης, ή κατά την εκταμίευση;

Απάντηση

Κατά την εκταμίευση. 

39.1.1. Η συνήθης πρακτική είναι η είσπραξη των εξόδων να γίνεται με την εκταμίευση του δανείου και από το προϊόν του δανείου. Αυτό αποτελεί αποδεκτή πρακτική;

Απάντηση

Δεν είναι επιλέξιμη δαπάνη το διαχειριστικό κόστος δανειακού φακέλου και βαρύνει αποκλειστικά τον δανειολήπτη. Αν εισπράτεται κατά την εκταμίευση θα γίνεται με διακριτή πράξη μετά την εκταμίευση.

39.2. Θα εισπράττονται τα αντίστοιχα διαχειριστικά έξοδα και σε περίπτωση απόρριψης της αίτησης; 

Απάντηση

Όχι,  διότι σύμφωνα με την προκήρυξη Παράρτημα ΙΙ το διαχειριστικό κόστος αναφέρεται σε δανειακό φάκελο

Σε περίπτωση αρνητικής απάντησης στο 6.2, αυτό αποτελεί ανεξάρτητη απόφαση του κάθε ΕΧΟ ενσωματωμένη βέβαια στην τιμολογιακή του πολιτική, και άρα θα συμψηφίζεται σε περίπτωση έγκρισης με το δηλωμένο ποσό της προσφοράς;

Απάντηση

Αφορά εσωτερική απόφαση του κάθε Υποψήφιου ποια κόστη θα ενσωματώσει στην προσφορά του . Δεν προβλέπεται συμψηφισμός.

39.3. Θα έχει τη δυνατότητα ο κάθε ΕΧΟ να προβαίνει σε έκπτωση επί των συμφωνημένων διαχειριστικών εξόδων, κατά περίπτωση σύμφωνα με την κρίση του;

Απάντηση

Το ποσό του διαχειριστικού κόστους είναι δεσμευτικό ως ανώτατο plafond χρέωσης στους δανειολήπτες

39.4. Σύμφωνα με την απάντηση σας υπ’ αριθμό 8 «Κρίνεται σκόπιμη, για λόγους διαφάνειας, η εφ’ άπαξ καταβολή». Σε περίπτωση που μία πρόταση που θα σας υποβληθεί περιέχει διαχειριστικά έξοδα εκφρασμένα σε ετήσιο κόστος για τον δανειολήπτη παρακαλούμε να μας γνωρίσετε τις παραδοχές (μέση διάρκεια δανείου) με την οποία θα βαθμολογηθεί.

Απάντηση

Στην οικονομική προσφορά πρέπει να δοθεί ένα ποσό, χωρίς περαιτέρω όρους που απαιτούν υπολογισμούς για να βρεθεί η τελική οικονομική προσφορά.  Είναι δυνατή η τεκμηρίωση. (βλ προηγούμενες απαντήσεις επί του θέματος)

40. Το τελικό επιτόκιο με το οποίο θα επιβαρυνθεί ο δανειολήπτης θα είναι επιτόκιο Τραπέζης + 0,60 + επιτόκιο επιστροφής ποσών υπέρ ΕΤΕΑΝ ΑΕ; (σελ. 51 «Τιμολογιακή Πολιτική…..»

Απάντηση

Όπως περιγράφεται και στο σημείο 12 του άρθρου 2 του σχεδίου της  Συμφωνίας Χρηματοδότησης και Συνεπένδυσης , Παράρτημα VI, το ετήσιο µεσοσταθµικό επιτόκιο ενός δανείου με το οποίο θα επιβαρυνθεί ο δανειολήπτης θα προκύψει λαμβάνοντας υπ’ όψιν το επιτόκιο που βαρύνει τα 2/3 του δανειακού κεφαλαίου που συνεισφέρεται από την Τράπεζα και το επιτόκιο που βαρύνει το 1/3 του δανειακού κεφαλαίου που συνεισφέρεται από το Ταμείο Επιχειρηματικότητας. Η εισφορά του Ν. 128/75, (0,60% σήμερα) θα βαρύνει μόνο τα 2/3 του δανειακού κεφαλαίου που συνεισφέρεται από την Τράπεζα 

41. Αν η Τράπεζα καταγγείλει τη σύμβαση (ως άρθρο 20.6) ενώ δεν έχει εκτελεστεί κανένα τμήμα του έργου, πως θα της επιστραφεί «το αρχικό ποσό του κεφαλαίου», που ήδη κατέβαλε στο ενιαίο ταμείο κατά την υπογραφή της Σύμβασης (σελ. 50 «καταβολή Κεφαλαίων στο Μέσο Χρηματοοικονομικής Τεχνικής» 

Απάντηση

Σε εξαιρετικές και κατάλληλα αιτιολογημένες περιπτώσεις από τις οποίες δεν προκύπτει υπαιτιότητα της Τράπεζας, δύναται υπό προϋποθέσεις και κατόπιν σχετικής απόφασης της Επενδυτικής Επιτροπής, να επιστραφεί το αρχικό ποσό κεφαλαίου.

42. Σε ποιες περιπτώσεις και υπό ποίες συνθήκες ή προϋποθέσεις η ΕΤΕΑΝ ΑΕ θα μπορούσε  να θέσει ρήτρες και δεσμεύσεις ή να ζητήσει εγγυήσεις από την Τράπεζα (σελ. 50 «Ρήτρες και εξασφαλίσεις από τον επιλεγέντα υποψήφιο»)

Απάντηση

Στο πλαίσιο της Συμφωνίας Χρηματοδότησης και Συνεπένδυσης είναι δυνατόν ανάλογα με τις περιστάσεις να τεθούν τυχόν ρήτρες και δεσμεύσεις, δηλαδή στο κείμενο που υπογράφεται και από τα δύο μέρη.

43. Το προσφερόμενο προς τους δανειολήπτες επιτόκιο θα διαφοροποιείται ανάλογα με τις προσφερόμενες εξασφαλίσεις ή τη συναλλακτική συμπεριφορά και τα οικονομικά στοιχεία τους;
Απάντηση

Το προσφερόμενο από την Τράπεζα επιτόκιο που θα αναγραφεί στην Οικονομική προσφορά δεσμεύει για όλους τους δανειολήπτες και είναι σταθερό για όλη την διάρκεια του δανείου

44. Σε περίπτωση καταγγελίας δανείου μπορούν να εξοφλούνται τα έξοδα της τράπεζας μέσω των ρευστοποιούμενων καλυμμάτων;

Απάντηση

Η ερώτηση αφορά διαδικασία ή οποία θα αναλυθεί και θα καταγραφεί μετά την κατακύρωση, προκειμένου να υπογραφεί η Συμφωνία Χρηματοδότησης και Συνεπένδυσης

45. Να διευκρινιστεί ο χρόνος (μέσα σε πόσες ημέρες) από την ημερομηνία αίτησης πληρωμής της επιχείρησης προς την τράπεζα θα καταβληθούν από την ΕΤΕΑΝ ΑΕ τα υπόλοιπα ποσά στο Κοινό Κεφάλαιο

Απάντηση

Η ερώτηση αφορά διαδικασία ή οποία θα αναλυθεί και θα καταγραφεί μετά την κατακύρωση, προκειμένου να υπογραφεί η Συμφωνία Χρηματοδότησης και Συνεπένδυσης

Σε κάθε περίπτωση η ημερομηνία πληρωμής του ποσοστού συμμετοχής του ΤΑΜΕΙΟΥ ΕΠΙΧΕΙΡΗΜΑΤΙΚΟΤΗΤΑΣ  θα αρχίζει από την ημερομηνία αίτησης της Τράπεζας προς την ΕΤΕΑΝ ΑΕ και όχι της επιχείρησης προς την Τράπεζα

Για τα ερωτήματα που αφορούν τον χρόνο των 24 ωρών και το επιτόκιο που επιβάλλεται σε περίπτωση μη τήρησης του δείτε απαντήσεις 12 και 9 

46. Δεν είναι σαφές αν υφίστανται απαιτήσεις ως προς την αποπληρωμή των δανειακών υποχρεώσεων από τους δανειολήπτες (π.χ. περιοδικότητα δόσεων, περίοδος εκτοκισμού κ.λ.π.)

Απάντηση

Τα απαιτούμενα χαρακτηριστικά των προϊόντων (δανείων) είναι καταγραμμένα στο Παράρτημα ΙΙ, σελ. 49-51

47. Σε ποιο λογαριασμό πραγματοποιείται η απόδοση τόκων των καταβεβλημένων και κατατεθειμένων  στην Τράπεζα κεφαλαίων;

Απάντηση

Τα κεφάλαια που καταβάλλονται ως συνεπένδυση κατατίθενται στον Λογαριασμό Κεφαλαίων Ταμείου, έντοκο από το πρώτο ευρώ 

48. Η Τράπεζα θα καταβάλλει στην ΕΤΕΑΝ ΑΕ εντόκως στο Λογαριασμό Επιστροφής ποσών του Ταμείου Επιχειρηματικότητας το αναλογούν σε αυτήν ποσοστό των δόσεων που εξοφλούν οι επιχειρήσεις;  ΄Αν ναι το επιτόκιο πάνω στα ποσά επιστροφών από ποιόν καθορίζεται; Δηλαδή η ΕΤΕΑΝ ΑΕ δανείζει με τόκο; Μήπως σε συνδυασμό με τα διαλαμβανόμενα στα άρθρα 2.12 και 4.3 υπάρχει αντίφαση αναφορικά με την ύπαρξη ή μη τόκου υπέρ του ΕΤΕΑΝ;

Απάντηση

΄Όπως αναφέρεται στο άρθρο 5 της σύμβασης, αλλά και σε ανάλογα σημεία του Παραρτήματος ΙΙ σελ 51 ο Λογαριασμός Επιστροφών Κεφαλαίων είναι έντοκος από το 1 ευρώ, το δε επιτόκιο συμφωνείται με την Τράπεζα. Στον Λογαριασμό αυτό η Τράπεζα πιστώνει από τα ποσά που προέρχονται από τις δόσεις κεφαλαίου που πληρώνονται από τον δανειολήπτη, ποσό που αντιστοιχεί στο ποσοστό της συμμετοχής του ΤΑΜΕΙΟΥ (33,33%)

Το ΤΑΜΕΙΟ καταθέτει το αιτούμενο από την Τράπεζα ποσό στο Λογαριασμό Κεφαλαίων, ο οποίος είναι έντοκος, με επιτόκιο που συμφωνείται με την Τράπεζα.Το ποσό αυτό τοκίζεται για το χρονικό διάστημα που παραμένει στο Λογαριασμό. Ιδιαίτερη προσοχή πρέπει να δοθεί ώστε το ποσό αυτό να μην παραμείνει στο Λογαριασμό περισσότερο από 24 ώρες

Σχετικά με το επιτόκιο των κεφαλαίων που καταβάλλονται από το Ταμείο Επιχειρηματικότητας βλέπετε ανωτέρω απάντηση 18 και 40

49. ΄Αρθρο 6 παρ. 1: Να προσδιοριστεί η αναφερόμενη «πρακτική έγκρισης της αίτησης από την Τράπεζα» ώστε να αξιολογηθεί η θετική ή αποθετική ζημια του δανειολήπτη, η οποία βαρύνει την τράπεζα

Απάντηση

Η τηρούμενη στην τράπεζα διαδικασία υποδοχής αιτημάτων, αξιολόγησης, απόφασης και ενημέρωσης για την απόφαση, πρέπει να εξασφαλίζει την διαφάνεια και ίση μεταχείριση μεταξύ των υποψήφιων δανειοληπτών / επιχειρήσεων. 

50. ΄Αρθρο 8: Το επιτόκιο υπερημερίας αναφέρεται άλλοτε ως περιθώριο και άλλοτε ως επιτόκιο υπερημερίας, το οποίο αποδίδεται μετά την καταγγελία της δανειακής σύμβασης. Να διευκρινιστεί αν ισχύει και στην περίτπωση καθυστέρησης αποπληρωμής, ως άρθρο 8

Απάντηση

Δεν επιστρέφεται στο Ταμείο Επιχειρηματικότητας  περιθώριο υπερημερίας (σήμερα 2,5%) για καθυστερημένα ποσά του δανείου, πριν την καταγγελία της σύμβασης δανείου.

51. ΄Αρθρο 6 παρ. 5.2. Να διευκρινισθεί η διατύπωση και ειδικότερα σε τι διαφέρει το αναφερόμενο επιτόκιο δανειακής σύμβασης από το επιτόκιο εκτοκισμού

Απάντηση

Είναι το ίδιο

52. ΄Αρθρο 6 παρ. 5.6 ΙΙ2 εδ. 1: Μήπως είναι σκόπιμο να επαναδιατυπωθεί το εδάφιο αυτό;

Απάντηση

Η διατύπωση είναι ενδεικτική, για να γίνεται αντιληπτό τι θα περιγραφεί στην ενότητα αυτή. Η οριστικοποίηση της διατύπωσης, όπως αναγράφεται, θα γίνει μετά την κατακύρωση του διαγωνισμού  

53. ΄Αρθρο 8: Γιατί ενδεικτικά και όχι περιοριστικά ; Μήπως χρήζει επαναδιατύπωσης; Επισημαίνεται ότι ο εξωδικαστικός συμβιβασμός του Ν. 3869/2010 καταλαμβάνει τα φυσικά πρόσωπα – επιτηδευματίες ενώ για τους εμπόρους ισχύει ο πτωχευτικός κώδικας (Ν.3588/2007)

Απάντηση

Όπως αναγράφεται στην προκήρυξη το κείμενο θα οριστικοποιηθεί μετά την επιλογή των Τραπεζών.
54. ΄Αρθρο 17: Μήπως χρήζει αναδιατύπωσης η πρόβλεψη «απαγόρευσης χρήσης ή εκμετάλλευσης (χωρίς να προσδιορίζεται περαιτέρω) των πληροφοριών προσωπικών δεδομένων της επιχείρησης από την Τράπεζα»;

Επισημαίνεται ότι η νομοθεσία περι προστασίας προσωπικών δεδομένων αφορά φυσικά πρόσωπα και υπό την έννοια αυτή περιλαμβάνει και τις ατομικές επιχειρήσεις

Απάντηση

Στην οριστικοποίηση του κειμένου, μετά την κατακύρωση, θα επιληφθούν εκ νέου οι νομικοί σύμβουλοι των αντισυμβαλλομένων για την ορθή αναγραφή των εκ  του θεσμικού πλαισίου υποχρεώσεων του συγκεκριμένου άρθρου 

55. ΄Αρθρο 20.4: Να διευκρινιστεί η έναρξη υπολογισμού των τόκων υπερημερίας

Απάντηση

Σύμφωνα με το ισχύον ελληνικό νομικό πλαίσιο 










